અમદાવાદની જાણીતી સંસ્થા ‘સંવેદના’નાં સંચાલક જાનકી વસંત પણ હાઈજેક થયેલી એ ફ્લાઈટમાં હતાં. તેઓ આ ઘટના અંગે ભાવુક થઈને કહે છે, “હું મારું નૃત્ય કૌશલ્ય બતાવવા પ્રથમ વાર અમેરિકા જઈ રહી હોવાથી ખૂબ જ આનંદિત હતી. ફ્લાઇટ હાઈજેક થયા બાદ મેં જોયું કે હાઈજેકરે એક એર હોસ્ટેસના માથા પર બંદૂક રાખેલી છે. ફાયરિંગ સમયે કપરી પરિસ્થિતિ સર્જાઈ. અમારી તરફ ગ્રેનેડ ફેંકાયો, સ્પ્લિંટર મારા અને રૂપલના પગમાં ખૂંચી ગયા. રૂપલને વધુ ઈજા થવાથી મેં તેને ટેકો આપ્યો અને ઈમરજન્સી એક્ઝિટમાંથી અમે વિંગ પર આવ્યા. પગમાંથી લોહી વહેતું હોઈ માંડ ટર્મિનલે પહોંચ્યા, જ્યાંથી અમને હોસ્પિટલ લઈ જવાયા. હું આ ફિલ્મ જોઈશ અને ના કહી રહ્યા છે તેમને પણ જોવા લઈ જઈશ.”